Alitajwa kuwa mlanguzi wa mihadarati katika kesi inayoendelea nchini Marekani ambapo watu 4 ikiwemo Wakenya 2 Baktash  Akasha na Ibrahim Akasha wanakabiliwa na mashtaka ya ulanguzi wa mihadarati na wanatarajiwa kuhukumiwa  Ijumaa ijyo. 

Ndugu wa Akasha walikiri kukiuka sheria za mihadarati nchini Marekani  ikiwemo njama ya kuingiza kilo 99 za heroin na kilo  mbili za methamphetamine nchini Marekani. 

Waliwasilisha ombi ambalo wameapa kuwafichua wenzao katika biashara hiyo. 

Bwana Punjani mwenyewe anadaiwa kuwa nchini India  baada ya familia yake kutoa picha ikimuonyesha kwamba yuko hospitalini.

Anadaiwa kufanyiwa upasuaji wa moyo. Polisi wamemtaka kujisalimisha. 

Tayari maafisa hao wamemkamata mkewe bilionea huyo  Bi Karki Sushmi J mwenye umri wa miaka 24 raia wa Nepal aliyekamatwa na raia wengine wawili wanaotoka Nepal na India.

Kamanda wa polisi mjini Mombasa Johnston Ipara amesema kuwa watatu hao walikamatwa kufuatia msako wa nyumba yao siku ya kwanza.

Siku ya Jumatatu zaidi ya maafisa 20 ikiwemo wale wanaokabiliana na mihadarati waliwasili katika makao hayo ya kifahari  yaliopo Nyali mwendo wa saa nane mchana.

Maafisa hao waliokuwa wamevalia nguo za raia walilipekua eneo la nyuma ya nyumba hiyo ambalo liko upande wa kuelekea baharini  huku mbwa wa kunusa mihadarati  wakizunguka magari matatu yaliokuwa yameegeshwa mbele ya nyumba hiyo.

Zaidi ya watu 18 wamekamatwa katika siku chache zilizopita katika operesheni kubwa ya kukabiliana na biashara ya mihadarati  mjini Mombasa kufuatia agizo la waziri wa maswala ya ndani Fred Matiangi.

Miongoni mwa wale wanaozuiliwa ni mwanasiasa na maafisa watatu wa polisi. 

Maagizo hayo yalitolewa kufuatia uvamizi wa genge la wahalifu kwa jina Wakali Kwanza  ambao waliwakatakata wakaazi kwa kutumia mapanga katika eneo la Bamburi  huku makumi ya watu wakijeruhiwa. 

Waziri huyo wa maswala ya ndani alilaumu kisa hicho kutokana na wauzaji wa mihadarati wanaohusishwa na walanguzi wakuu wa mihadarati  na ameapa kufanya msako mkali.

Wakali kwanza ni akina nani?

Kwa... \n\nNipe kichwa kizuri cha makala hapo juu.
Ali Punjani: Nyumba ya bilionea wa Mombasa yapekuliwa na polisi